Diari Oficial de la Generalitat Valenciana


Sumari del DOGV 3730, del 13-04-2000 (2000/2930)

ORDRE de 14 de març de 2000, de la Conselleria de Cultura, Educació i Ciència, per la qual s'autoritza la posada en funcionament i l'inici de les activitats acadèmiques de la Universitat Cardenal Herrera-CEU.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3730

Data del DOGV
:   13-04-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2930


Data del document
:   14-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * Universitat Cardenal Herrera-Ceu
    * legislació
    * ensenyament privat
    * universitat

ORDRE de 14 de març de 2000, de la Conselleria de Cultura, Educació i Ciència, per la qual s'autoritza la posada en funcionament i l'inici de les activitats acadèmiques de la Universitat Cardenal Herrera-CEU. [2000/X2930]
  
La Llei 7/1999, de 3 de desembre, de la Generalitat Valenciana, va reconèixer com a universitat privada la Universitat Cardenal Herrerra-CEU, i va establir en l'article 4 que la Conselleria de Cultura, Educació i Ciència autoritzarà l'inici de les activitats acadèmiques de la citada universitat, una vegada comprovat que l'entitat titular ha complit els compromisos adquirits en l'expedient de reconeixement.
  
Acreditat el compliment dels requisits previstos en el Reial Decret 557/1991, de 12 d'abril, és procedent autoritzar la posada en funcionament de la Universitat i dels ensenyaments recollits en l'annex I de la citada llei, que s'impartien amb anterioritat a la creació de la universitat en els centres de la Fundació Universitària San Pablo CEU adscrits a diferents universitats públiques de la Comunitat Valenciana i que ara s'integren en la nova universitat.
  
Per això, fent ús de les competències conferides en l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Autoritzar la posada en funcionament de la Universitat Privada Cardenal Herrerra-CEU, amb efectes acadèmics de l'inici del curs 2000/2001, així com dels ensenyaments que s'integren en esta, recollits en l'annex I de la Llei 7/1999, de 3 de desembre, i conduents a l'obtenció dels títols de: llicenciat en Dret, llicenciat en Ciències de la Informació (seccions: Periodisme, Publicitat i Relacions Públiques i Imatge Visual i Auditiva), llicenciat en Administració i Direcció d'Empreses, organitzats per la facultat de Ciències Socials i Jurídiques, i també els ensenyaments de llicenciat en Veterinària, organitzats per la Facultat de Ciències Experimentals i de la Salut, i enginyer tècnic en Disseny Industrial, organitzats per l'Escola Tècnica Superior d'Ensenyaments Tècnics.
  
Segon
  
A partir de l'inici del curs acadèmic 2000/2001 queden sense efecte les adscripcions del Centre Universitari d'Estudis Jurídics, del Centre Universitari San Pablo, d'Elx, i del Centre Universitari San Pablo, de València, a les seues respectives universitats, d'acord amb el que disposa la disposició transitòria primera de la Llei 7/1999, de la Generalitat Valenciana, de Reconeixement de la Universitat Cardenal Herrerra-CEU.
  
Tercer
  
La integració en la Universitat Cardenal Herrerra-CEU dels ensenyaments de Farmàcia que impartix el Col·legi Universitari San Pablo, adscrit a la Universitat de València, i la seua extinció tindran efectes acadèmics en el curs 2000/20856, sempre que haja sigut aprovada pel Govern l'homologació del títol de llicenciat en Farmàcia.
  
DISPOSICIONS FINALS
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà recórrer potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana
  
València, 14 de març de 2000
  
El conseller de Cultura, Educació i Ciència,